Αυτό το λήμμα αφορά το τμήμα ποδοσφαίρου ανδρών του Α.Ο. Ιωνικού Νίκαιας.  Για τον αθλητικό σύλλογο, δείτε: Α.Ο. Ιωνικός Νίκαιας.  

Ο **Αθλητικός Όμιλος Ιωνικός Νίκαιας** είναι ελληνικό αθλητικό σωματείο το οποίο εδρεύει στη Νίκαια Αττικής. Ιδρύθηκε επίσημα στις 29 Ιουνίου 1965, και έχει χρώματα το μπλε και το λευκό. Διατηρεί τμήματα ποδοσφαίρου, καλαθοσφαίρισης, κολύμβησης, υδατοσφαίρισης, σόφτμπολ, άρσης βαρών, πυγμαχίας, πετοσφαίρισης και αντισφαίρισης.

Το ανδρικό τμήμα ποδοσφαίρου του Α.Ο. Ιωνικού Νίκαιας αγωνίζεται στη Super League 2, με την επωνυμία «**Αθλητικός Όμιλος Ιωνικός 1965 Ποδοσφαιρική Ανώνυμη Εταιρεία**» και με τον διακριτικό τίτλο «**Α.Ο. Ιωνικός 1965 Π.Α.Ε.**». Αγωνιστική έδρα του είναι το Δημοτικό Γήπεδο Νεάπολης Νίκαιας, χωρητικότητας 5.500 θεατών.

Την τελευταία αγωνιστική περίοδο, 2022–23, αγωνίστηκε στην Α1 Εθνική (Σούπερ Λιγκ 1) για 18η φορά στην ιστορία του. Υπήρξε φιναλίστ στον θεσμό του Κυπέλλου Ελλάδας, ενώ επίσης έχει λάβει μέρος μία φορά στις ευρωπαϊκές διοργανώσεις και πιο συγκεκριμένα στο Κύπελλο ΟΥΕΦΑ Γιουρόπα Λιγκ.

Κάθε χρόνο και συγκεκριμένα τη Μεγάλη Δευτέρα διεξάγεται αγώνας προς τιμήν των Αλησμόνητων πατρίδων (Μικράς Ασίας) μεταξύ των Παλαιμάχων Ποδοσφαιριστών του Ιωνικού Νικαίας και της Α.Ε.Κ..

Ιστορία
-------

### Ίδρυση και πρώτα χρόνια

Η Νίκαια, γνωστή και ως Κοκκινιά, έχει αναδείξει αρκετούς μεγάλους ποδοσφαιριστές. Μέχρι και τα μέσα της δεκαετίας του '60, δραστηριοποιούταν πολλά ποδοσφαιρικά σωματεία στην περιοχή, ανεξάρτητα ή και επίσημα, τα οποία σταδιακά άρχισαν να μειώνονται λόγω των συγχωνεύσεων. Η Α.Ε. Νίκαιας μάλιστα, μία από τις διακεκριμένες ομάδες, συμμετείχε στο πρώτο πρωτάθλημα της νεοσύστατης Α΄ Εθνικής Κατηγορίας το 1959–60, χωρίς όμως συνέχεια. Κατόπιν αγωνίστηκε στο πρωτάθλημα της Β' Εθνικής, μαζί με τον συντοπίτη Άρη Πειραιώς, που αναφέρεται και ως Άρης Νικαίας. Όλοι οι μεγάλοι παίκτες έφευγαν από τα σωματεία της Νίκαιας για τις μεγάλες ομάδες του Π.Ο.Κ. κυρίως τον Ολυμπιακό, με αποτέλεσμα οι ομάδες της Κοκκινιάς να μένουν μακριά από σημαντικές διακρίσεις.

Τον Ιούλιο του 1965 συγχωνεύτηκαν οι ιστορικές ομάδες της περιοχής, «Α.Ε. Νικαίας» που αποτελούσε την ιστορική συνέχεια της ισχυρής προπολεμικής ομάδας Άμυνας Κοκκινιάς με Αριθμό Μητρώου Ε.Π.Ο. 33 και «Α.Π.Σ. Άρης Πειραιώς» με Αριθμό Μητρώου Ε.Π.Ο. 27 και από αυτή τη συγχώνευση προέκυψε ο «**Αθλητικός Όμιλος Ιωνικός Νικαίας**». Ο Ιωνικός Νικαίας, υιοθέτησε τα χρώματα της Α.Ε. Νικαίας μπλε και λευκό και το έμβλημα και τα στοιχεία καταστατικού του Άρη. Εντάχθηκε αμέσως στη δύναμη της Ε.Π.Σ. Πειραιά και της Ε.Π.Ο. και έχει Αριθμό Μητρώου Ε.Π.Ο. 27.

#### Β΄ Εθνική και μικρότερες κατηγορίες

Η ομάδα του ποδοσφαιρικού τμήματος του συλλόγου εκπροσώπησε αμέσως το σύλλογο στην Β΄ Εθνική Κατηγορία, όπου και μετείχε στη θέση των Α.Ε. Νίκαιας και Άρη Πειραιά και πλαισιώθηκε από τους ποδοσφαιριστές τους. Από την ίδρυση του συλλόγου, έδρα του ορίστηκε το γήπεδο της Νεαπόλεως, στην συνοικία της Νεάπολης της Νίκαιας και πρώτος επίσημος αγώνας πρωταθλήματος στην ιστορία του συλλόγου αποτέλεσε το εντός έδρας παιχνίδι με αντίπαλο τον Ατρόμητο Πειραιώς που έληξε με λευκή ισοπαλία (0-0) στην πρεμιέρα του πρωταθλήματος Β' Εθνικής της περιόδου 1965–66 στις 21 Νοεμβρίου 1965. Στην Β΄ Εθνική αγωνίστηκε για δέκα συνεχόμενες αγωνιστικές περιόδους μέχρι και την περίοδο 1975–1976, όποτε και υποβιβάστηκε προσωρινά στο τοπικό Πειραϊκό πρωτάθλημα της Ε.Π.Σ. Πειραιά. Αμέσως την περίοδο 1976–77 αναδείχθηκε υπερπρωταθλητής της Ε.Π.Σ. Πειραιά και κατόπιν έλαβε μέρος στο Ειδικό ερασιτεχνικό πρωτάθλημα ανόδου, από όπου και ως πρωταθλητής του 8ου ομίλου με αντιπάλους τους Αχαρναϊκό, Εργοτέλη, Πανναυπλιακό κ.α. κέρδισε την επάνοδο στην Β΄ Εθνική κατηγορία.

Η παρουσία όμως του στη Β΄ Εθνική ήταν σύντομη, καθώς έπειτα από δύο περιόδους την περίοδο 1978–79, υποβιβάστηκε στην Εθνική ερασιτεχνική κατηγορία, που αποτελούσε την τρίτη κατηγορία του ελληνικού ποδοσφαίρου, της μετέπειτα Γ΄ Εθνικής. Στην Εθνική ερασιτεχνική κατηγορία αγωνίστηκε τρεις συνεχόμενες περιόδους (1979–1980, 1980–1981 και 1981–1982), όταν την τελευταία αναδείχθηκε πρωταθλητής και επέστρεψε στη Β΄ Εθνική. Παράλληλα το 1982 κατέκτησε το Κύπελλο Πειραιά, επικρατώντας στον τελικό στο γήπεδο της Νίκαιας της Νίκης Ρέντη. Στην Β' Εθνική αγωνίστηκε προσωρινά την σεζόν 1982–83, όποτε και υποβιβάστηκε στο επίσημο πρωτάθλημα πλέον της Γ΄ Εθνικής κατηγορίας. Έπειτα από 2 χρονιές στην Γ' Εθνική, την περίοδο 1984–85 τερμάτισε στη 2η θέση του Νοτίου ομίλου με διαφορά 1 βαθμού από την 1η θέση της βαθμολογίας και τον κάτοχο αυτής Παναιτωλικό και ως δευτεραθλητής, κέρδισε την επάνοδο στην Β΄ Εθνική.

#### Καθιέρωση στη Β΄ Εθνική και άνοδος στην Α΄ Εθνική κατηγορία

Στη Β΄ Εθνική πλέον, αγωνίστηκε τέσσερις συνεχόμενες περιόδους (1985–1986, 1986–1987, 1987–1988 και 1988–1989), όταν την τελευταία τερμάτισε στην 3η θέση και ως τριταθλητής κέρδισε την άνοδο στην Α΄ Εθνική κατηγορία, για πρώτη φορά στην ιστορία του. Ο Δημήτρης Μελισσανίδης, που οδήγησε την ομάδα στην Α΄ Εθνική, αποχώρησε από την προεδρία και δεν βρισκόταν κανείς να διαθέσει 50 εκατομμύρια για τη μετατροπή του σωματείου σε ΠΑΕ. Τότε εμφανίστηκε ο **Νίκος Κανελλάκης**, ο οποίος σαν σύμβουλος αρχικά, διέθεσε το μεγαλύτερο μέρος του ποσού και η ομάδα κατάφερε να ξεπεράσει το σκόπελο.

Πρώτος αγώνας στην ιστορία του συλλόγου στην Α΄ Εθνική ήταν εντός έδρας με αντίπαλο τον Άρη Θεσσαλονίκης στην πρεμιέρα του πρωταθλήματος Α' Εθνικής της περιόδου 1989–90 στις 17 Σεπτεμβρίου 1989, με τον αγώνα να διεξάγεται ενώπιον 10.000 περίπου φιλάθλων του Ιωνικού στο γήπεδο του Αιγάλεω λόγων έργων στο γήπεδο της Νεάπολης. Αγωνίστηκε για πρώτη φορά για δύο συνεχόμενες χρονιές στην Α' Εθνική μέχρι και την περίοδο 1990–91, όποτε και υποβιβάστηκε παρασκηνιακά καθώς τιμωρήθηκε με αφαίρεση 5 βαθμών έπειτα από καταγγελία της Παναχαϊκής για απόπειρα δωροδοκίας από τον Ιωνικό.

Την επόμενη περίοδο 1991–92, ο Ιωνικός τερμάτισε στη 2η θέση της Β΄ Εθνικής και ως δευτεραθλητής επέστρέψε προσωρινά στην Α΄ Εθνική, όπου αγωνίστηκε την περίοδο 1992–93. Αμέσως όμως, την επόμενη περίοδο 1993–94 αναδείχθηκε πρωταθλητής της Β΄ Εθνικής και κέρδισε την επάνοδο του στην Α΄ Εθνική κατηγορία, στην οποία και καθιερώθηκε αγωνιζόμενος επί ετών μέχρι και το 2007.

### Καθιέρωση στην Α΄ Εθνική και διακρίσεις

Στην Α΄ Εθνική πλέον ο Ιωνικός μετείχε για περισσότερο από μια δεκαετία. Την περίοδο 1994–95 τερμάτισε στην 15η θέση, κοντά στην ζώνη του υποβιβασμού και με το τέλος της περιόδου μπαίνουν οι βάσεις για την αξιοπρεπή καθιέρωση του στην κορυφαία κατηγορία. Τις επόμενες δύο περιόδους (1995–96 και 1996–97) τερμάτισε στην 8η θέση αντίστοιχα και την περίοδο 1997–98 στην 5η θέση.

#### Έξοδος στην Ευρώπη

Το 1998 ανέλαβε την ομάδα ένας τότε άγνωστος στην Ελλάδα προπονητής, ο Σέρχιο Μαρκαριάν και υπό τις οδηγίες του την περίοδο 1998–1999 ο σύλλογος εξασφάλισε την συμμετοχή του στις ευρωπαϊκές διοργανώσεις, για πρώτη φορά στην ιστορία του. Πιο συγκεκριμένα ο Ιωνικός επικράτησε εντός έδρας της Προοδευτικής με 2-0 την Κυριακή 23 Μαΐου 1999 στην προτελευταία αγωνιστική του πρωταθλήματος και εξασφάλισε την 5η προνομιούχο θέση της Α΄ Εθνικής, η οποία αυτή τη φορά έδινε το δικαίωμα συμμετοχής στο Κύπελλο ΟΥΕΦΑ Γιουρόπα Λιγκ και έτσι ο σύλλογος κέρδισε την ιστορική του έξοδο στην Ευρώπη.

#### Τελικός Κυπέλλου 2000

Την επόμενη περίοδο, 1999–00, τερμάτισε στην 10η θέση. Παράλληλα την ίδια περίοδο, ο Ιωνικός έχοντας αποκλείσει τους Ηρακλή Θεσσαλονίκης, Ναυπακτιακό Αστέρα και Καλαμάτα αντίστοιχα, έφτασε για πρώτη φορά στην ιστορία του στον τελικό του Κυπέλλου Ελλάδας, όπου διεξήχθη στις 10 Μαΐου 2000 στο ΟΑΚΑ και ηττήθηκε από την ΑΕΚ με 3-0, ενώπιον 5.000 οπαδών του που τον ακολούθησαν.

Την επόμενη περίοδο, 2000–01, τερμάτισε στην 6η θέση και από τα επόμενα χρόνια η ομάδα αποδυναμώθηκε, τερματίζοντας στις χαμηλές θέσεις της κορυφαίας κατηγορίας.

Την περίοδο 2002–03 τερμάτισε στην 14η θέση, η οποία τον οδήγησε σε αγώνα μπαράζ, ώστε να διεκδικήσει την παραμονή του. Στον αγώνα μπαράζ αντιμετώπισε τον Απόλλωνα Καλαμαριάς στο Ε.Α.Κ. Βόλου στις 1 Ιουνίου του 2003 και επικρατώντας με 2-1 κατάφερε να παραμείνει στην Α΄ Εθνική.

#### Θάνατος Νίκου Κανελλάκη

Την περίοδο 2003–04 τερμάτισε στην 9η θέση, ωστόσο την χρονιά επισκίασε ο ξαφνικός θάνατος του προέδρου, Νίκου Κανελλάκη, τον Απρίλιο του 2004, με αποτέλεσμα καταστροφικές συνέπειες στην πορεία της ομάδας. Την διοίκηση της ομάδας στη συνέχεια, ανέλαβαν οι γιοι του Χρήστος και Λεωνίδας .Την περίοδο 2004–05 τερματίζει στην 10η θέση, την επόμενη, 2005–06 στην 12η θέση και την περίοδο 2006–07, τελευταίος στην 16η θέση, όπου υποβιβάστηκε στην Β΄ Εθνική.

### Οικονομικά προβλήματα και χαμηλότερες κατηγορίες

#### Οικονομικά προβλήματα υποβιβασμός στην Δ΄ Εθνική

Στην Β΄ Εθνική, την περίοδο 2007–08 τερμάτισε στην 5η θέση και την περίοδο 2008–09 στην 4η θέση και στη συνέχεια, οι επομένες δύο περιόδοι, αποτέλεσαν καταστροφικοί. Την περίοδο 2009–10 τερμάτισε στην 15η θέση και μέσω αγώνων κατάταξης κατάφερε να παραμείνει στην κατηγορία και αποτέλεσε το τέλος της οικογένειας Κανελλάκη μετά από 21 χρόνια παρουσίας αφού η οικογένεια Κανελλάκη πούλησε την ομάδα στο Κωνσταντίνο Χαραλαμπίδη και την περίοδο 2010–11 ενώ αγωνιστικά τερμάτισε στην 13η θέση τελικώς υποβιβάστηκε στη Γ΄ Εθνική, όμως λόγω των χρεών δηλώνει αδυναμία και υποβιβάζεται απευθείας στην πρώτη ερασιτεχνική κατηγορία, Δ΄ Εθνική. Με τον υποβιβασμό της ομάδας διαλύθηκε η ΠΑΕ, μορφή υπό της οποίας ήταν από το 1989. Έτσι, την διοίκηση της ομάδας ανέλαβε ο «Σύνδεσμος Οπαδών Ιωνικού Rangers Club», μετατρέποντας τον Ιωνικό ως μοναδική ομάδα λαϊκής βάσης στην Ελλάδα.

Η παρουσία του στην Δ΄ Εθνική ήταν σύντομη, καθώς έπειτα από δύο περιόδους (2011–12 και2012–13), την τελευταία αναδείχθηκε πρωταθλητής στον 9ο όμιλο και προβιβάστηκε στην Γ΄ Εθνική.

### 2013–2022: Η Γ΄ Εθνική, επάνοδος στις επαγγελματικές κατηγορίες, και η επιστροφή στην κορυφαία κατηγορία

Στην Γ΄ Εθνική κατηγορία αγωνίστηκε ακολούθως 6 συνεχείς χρονιές, από την περίοδο 2013–14 μέχρι και την περίοδο 2018–19. Την περίοδο 2013–14 τερμάτισε στην 3η θέση του 5ου ομίλου χάνοντας στις λεπτομέρειες την άνοδο. Την επόμενη σεζόν (2014–15) η αξιόλογη πορεία της ομάδας συνεχίστηκε, όπου αν και έκανε μια αξιόλογη πορεία πρωταθλητισμού στο μεγαλύτερο μέρος του πρωταθλήματος, τελικά κατάφερε να τερματίσει εκ νέου στην 3η θέση με 44 βαθμούς και έτσι να χάνει για δεύτερη συνεχή χρονιά το πρωτάθλημα στις λεπτομέρειες. Η χρονιά που ακολούθησε (2015–16) ήταν μεταβατική. Κάνοντας μια άξια λόγου πορεία ο Ιωνικός κατάφερε να τερματίσει στην έβδομη θέση του 4ου ομίλου με 49 βαθμούς. Στην επόμενη σεζόν 2016–17, η ομάδα της Νίκαιας διατηρούσε την άνοδο κατά το μεγαλύτερο μέρος του πρωταθλήματος, έπειτα όμως από ορισμένα αρνητικά αποτελέσματα τερμάτισε στην δεύτερη θέση του 4ου ομίλου με 63 βαθμούς πίσω από τον Εργοτέλη, χάνοντας την πολυπόθητη άνοδο μόλις για 1 βαθμό. Την χρονιά 2017–18 που ακολούθησε, τα διοικητικά και τα οικονομικά προβλήματα που προκλήθηκαν προκάλεσαν αστάθεια στην ομάδα με αποτέλεσμα να κυνηγάει την παραμονή της στην κατηγορία ως και την τελευταία αγωνιστική. Τελικώς, ο Ιωνικός κατάφερε να τερματίσει στην 7η θέση του 6ου ομίλου με 29 βαθμούς πίσω από τον Α.Σ. Ρόδος γλιτώνοντας για 1 βαθμό τον υποβιβασμό και την συμμετοχή στα τοπικά πρωταθλήματα μετά από 40 χρόνια. Αντίθετα, την επόμενη αγωνιστική περίοδο (2018–19) ο Ιωνικός τερμάτισε στη 2η θέση του 5ου Ομίλου και ως δευτεραθλητής προκρίθηκε στο μπαράζ ανόδου. Στο μπαράζ ανόδου συνάντησε τον Αιολικό Μυτιλήνης, όπου στον πρώτο αγώνα απέσπασε την ισοπαλία με 2-2 στην Μυτιλήνη και στον επαναληπτικό αγώνα εντός έδρας στο κατάμεστο γήπεδο της Νεάπολης στη Νίκαια επικράτησε με 2-0 και κατέκτησε την ιστορική επάνοδο στα επαγγελματικά πρωταθλήματα και συγκεκριμένα στο πρωτάθλημα της Φούτμπολ Λιγκ. Όμως ο Ιωνικός δεν σταμάτησε εδώ. Την επόμενη χρονιά στην Φούτμπολ Λιγκ τερμάτισε στην δεύτερη θέση με αποτέλεσμα να προβιβαστεί στην Σούπερ Λίγκ 2 πετυχαίνοντας back to back στις ανόδους για πρώτη φορά στην ιστορία του. Τέλος, την σεζόν 2020–21 επιστρέφει στην κορυφαία κατηγορία της Σούπερ Λιγκ 1 στην πρώτη θέση με 53 βαθμούς αφήνοντας δεύτερη την Ξάνθη με 51 και τρίτο τον Λεβαδειακό με 50. Με αυτό τον τρόπο γίνεται η δεύτερη ομάδα μετά τον Αστέρα Τρίπολης που πετυχαίνει 3 διαδοχικές ανόδους στις Εθνικές κατηγορίες.

Έπειτα έχοντας επιστρέψει στην πρώτη κατηγορία μετά από 14 χρονιά, ο Ιωνικός στην κανονική διάρκεια της σεζόν 2021–22 τερμάτισε 11ος. Τέλος στα Play-Out τερμάτισε στην 1η θέση αήττητος με 6 νίκες και 1 ισοπαλία.

### Υποβιβασμός 2023

Μετά από την καταπληκτική σεζόν στην κορυφαία κατηγορία 2021–22 τερματίζοντας 1ος στα Play-Out και μάλιστα αήττητος, ο Ιωνικός την επόμενη χρονιά 2022–23 έχοντας αρνητικά αποτελέσματα σε όλοι την σεζόν, τερμάτισε στην κανονική διάρκεια 12ος με 18 βαθμούς, μια θέση και 1 βαθμό πάνω από τον υποβιβασμό που οι δύο ομάδες Λαμία, και Λεβαδειακός τερμάτισαν ισόβαθμοι με 17 βαθμούς και κινδύνευαν. Στα Play-Out τερμάτισε προτελευταίος (13ος) με 27 βαθμούς δηλαδή υποβιβάστηκε μαζί με τον τελευταίο Λεβαδειακό που είχε εκείνος 26 βαθμούς (14ος), και η Λαμία τερμάτισε με 29 βαθμούς (12ος) παρέμεινε στην κορυφαία κατηγορία ξεπερνώντας τον Ιωνικό για 2 βαθμούς. Πριν την τελευταία αγωνιστική ο Ιωνικός είχε 26 βαθμούς, και η Λαμία που είχε 28 βαθμούς, άρα ο Ιωνικός ήθελε οπωσδήποτε την τελευταία αγωνιστική νίκη κόντρα στην Λαμία για να παρέμενε στην κορυφαία κατηγορία, και η Λαμία πήγαινε για δύο αποτελέσματα, ισοπαλία ή νίκη χρειαζόταν για την παραμονή. Ο γηπεδούχος Ιωνικός μπήκε καλύτερος κλείνοντας το πρώτο ημίχρονο με 2–0 (30'–37'). Στο δεύτερο ημίχρονο η Λαμία με καλύτερη απόδοση και θέληση για παραμονή βρίσκοντας τον Ιωνικό σε κακή κατάσταση, ισοφάρισε σε 2–2 μέσα σε 20 λεπτά (53'–73'). Και τέλος έληξε ισόπαλο με σκορ 2–2 και ο Ιωνικός υποβιβάζεται για 4η φορά στην ιστορία του από την Σούπερ Λιγκ 1 στην Σούπερ Λιγκ 2.

Έβλημα και Εμφάνιση
-------------------

### Εξέλιξη του εμβλήματος

* 1965–19951965–1995
* 1995–20191995–2019
* 2019–σήμερα2019–σήμερα

### Η πρώτη αμφίεση

|  |  |  |
| --- | --- | --- |
| 




Η 1η εμφάνιση του Ιωνικού 1965 | 




Η 2η εμφάνιση του Ιωνικού 1965 | 




Η εμφάνιση του τερματοφύλακα 1965 |

### Κύρια αμφίεση

|  |  |  |  |  |  |
| --- | --- | --- | --- | --- | --- |
| 




**1965–66**
 | 




**1978–79**
 | 




**1980–81**
 | 




**1989–90**
 | 




**1991–92**
 | 




**1999–00**
 |

|  |  |  |  |  |  |
| --- | --- | --- | --- | --- | --- |
| 




**1993–94**
 | 




**1997–98**
 | 




**2001–02 2002–03**
 | 




**2005–06**
 | 




**2007–08 2008–09**
 |  |

Αγωνιστική πορεία
-----------------

### Η αγωνιστική πορεία διαχρονικά

| Aγων. περίοδος | Κατηγορία | Aγων. περίοδος | Κατηγορία | Αγων. περίοδος | Κατηγορία | Αγων. περίοδος | Κατηγορία |
| --- | --- | --- | --- | --- | --- | --- | --- |
| 1965-1966 | Β΄ Εθνική | 1981-1982 | Γ΄ Εθνική | 1997-1998 | Α΄ Εθνική | 2013-2014 | Γ΄ Εθνική |
| 1966-1967 | 1982-1983 | Β΄ Εθνική | 1998-1999 | 2014-2015 |
| 1967-1968 | 1983-1984 | Γ΄ Εθνική | 1999-2000 | 2015-2016 |
| 1968-1969 | 1984-1985 | 2000-2001 | 2016-2017 |
| 1969-1970 | 1985-1986 | Β΄ Εθνική | 2001-2002 | 2017-2018 |
| 1970-1971 | 1986-1987 | 2002-2003 | 2018-2019 |
| 1971-1972 | 1987-1988 | 2003-2004 | 2019-2020 | Β΄ Εθνική (Φούτμπολ Λιγκ) |
| 1972-1973 | 1988-1989 | 2004-2005 | 2020-2021 | Α2 Εθνική (Σούπερ Λιγκ 2) |
| 1973-1974 | 1989-1990 | Α΄ Εθνική | 2005-2006 | 2021-2022 | Α΄ Εθνική (Σούπερ Λιγκ 1) |
| 1974-1975 | 1990-1991 | 2006-2007 | 2022-2023 |
| 1975-1976 | 1991-1992 | Β΄ Εθνική | 2007-2008 | Β΄ Εθνική | 2023-2024 | Β΄ Εθνική (Σούπερ Λιγκ 2) |
| 1976-1977 | Α΄ Ε.Π.Σ.
Πειραιά | 1992-1993 | Α΄ Εθνική | 2008-2009 |
| 1977-1978 | Β΄ Εθνική | 1993-1994 | Β΄ Εθνική | 2009-2010 |
| 1978-1979 | 1994-1995 | Α΄ Εθνική | 2010-2011 |
| 1979-1980 | Γ΄ Εθνική | 1995-1996 | 2011-2012 | Δ΄ Εθνική |
| 1980-1981 | 1996-1997 | 2012-2013 |

Την σεζόν **2021-2022** η Β΄ Εθνική με την ονομασία ως Φούτμπολ Λιγκ καταργήθηκε και δημιουργήθηκε η Σούπερ Λιγκ 2 την σεζόν **2019-2020.**

### Σύνολα συμμετοχών στις εθνικές κατηγορίες

| Κατηγορία | Επίπεδο | Συμμετοχές |
| --- | --- | --- |
| **A΄ Εθνική**
**(Σούπερ Λιγκ 1)** | 1 | **18** |
| **Β΄ Εθνική**
**(Σούπερ Λιγκ 2)** | 2 | **27** |
| **Γ΄ Εθνική** | 3 | **11** |
| **Δ΄ Εθνική** | 4 | **2** |

Συμμετοχή στις ευρωπαϊκές διοργανώσεις
--------------------------------------

| Σεζόν | Διοργάνωση | Γύρος | Ομάδα | Εντός | Εκτός |
| --- | --- | --- | --- | --- | --- |
| **1999–00** | ΟΥΕΦΑ Γιουρόπα Λιγκ | 1ος Γύρος |  ΦΚ Ναντ | **1–3** | **0–1** |

Ο Ιωνικός εξασφάλισε την συμμετοχή του στο Κύπελλο ΟΥΕΦΑ Γιουρόπα Λιγκ, για πρώτη και μοναδική φορά στην ιστορία του μέχρι και σήμερα την περίοδο 1998–99, όπου τερμάτισε στην 5η προνομιούχο θέση στο πρωτάθλημα της Α΄ Εθνικής. Έτσι μετείχε απευθείας στον 1ο Γύρο του Κυπέλλου ΟΥΕΦΑ της περιόδου 1999–00, όπου αποκλείστηκε με δύο ήττες από την γαλλική ΦΚ Ναντ, με 1-3 στο ΟΑΚΑ στην Ελλάδα και 1-0 στο Σταντ ντε λα Μπωζουάρ στη Γαλλία.

Ντέρμπι της Κοκκινιάς (ποδόσφαιρο ανδρών)
-----------------------------------------

Ως «ντέρμπι της Κοκκινιάς» (ή «ντέρμπι της Νίκαιας») αναφέρονται οι αναμετρήσεις μεταξύ Ιωνικού και Προοδευτικής. Αποτελεί ένα από τα κορυφαία πειραϊκα ντέρμπι και από τα πιο σημαντικά τοπικά ντέρμπι όλης της Αττικής, ενώ για κάποιους συγκαταλέγεται ακόμη και στα μεγαλύτερα ντέρμπι της χώρας. Τις αναμετρήσεις μεταξύ Ιωνικού και Προοδευτικής ανεξαρτήτου κατηγορίας, παρακολουθεί τις περισσότερες φορές μεγάλος αριθμός θεατών. Χαρακτηριστικό είναι πως οι έδρες των δύο ομάδων, βρίσκονται αμφότερες επί της κεντρικής λεωφόρου Γρηγορίου Λαμπράκη, σε απόσταση 2,4 χιλιομέτρων μεταξύ τους.

Φίλαθλοι και Υποστηρικτές
-------------------------

Ο Ιωνικός είναι μια ομάδα που διαχρονικά έχει φίλαθλο κόσμο στο πλευρό του και που υποστηρίζεται ένθερμα. Οι οπαδοί του Ιωνικού γνωστή ως "Rangers" (Σύνδεσμος Φιλάθλων Ιωνικού Rangers Club Since 1989) που στους εντός έδρας αγώνες κάθονται στην Θύρα 3, βρίσκονται συνεχώς κοντά στην αγαπημένη τους ομάδα. Μάλιστα στην περίοδο 2011-12 όταν ο Ιωνικός δεν είχε διοίκηση και ήταν κοντά προς την διάλυση της ομάδας λόγω οικονομικών προβλημάτων, η Rangers πήραν την διοίκηση στα χέρια και η ομάδα από την Δ' Εθνική έκανε άνοδο και βρέθηκε στην Γ' Εθνική. Οι Rangers αποτελούν έναν ιδιαίτερα δυναμικό και δραστήριο σύνδεσμο με μεγάλη απήχηση και έναν από τους πιο οργανωμένους στην Ελλάδα.

Τίτλοι και Διακρίσεις
---------------------

### Τίτλοι

**Πανελλήνιες Διοργανώσεις**

* Πρωταθλητής Β΄ Εθνικής (Σούπερ Λιγκ 2) **(2):** 1993–94, 2020–21
* Πρωταθλητής Γ΄ Εθνικής **(2):** 1977–78 (8ος Όμιλος), 1981–82 (1ος Όμιλος)
* Πρωταθλητής Δ΄ Εθνικής **(1):** 2012–13 (9ος Όμιλος)

**Τοπικές Διοργανώσεις**

* Πρωταθλητής Α΄ Ε.Π.Σ. Πειραιά **(1):** 1976–77 (2ος Όμιλος)
* Κυπελλούχος Ε.Π.Σ. Πειραιά **(1):** 1981–82

### Διακρίσεις

* Δευτεραθλητής στην Γ΄ Εθνική 1984–85 (άνοδος για την Β΄ Εθνική).
* Τριταθλητής στην Β΄ Εθνική 1988–89 (άνοδος για την Α΄ Εθνική).
* Δευτεραθλητής Β΄ Εθνική 1991–92 (άνοδος για την Α΄ Εθνική).
* Την σεζόν 1997–98 τερμάτισε στην 5η θέση της Α΄ Εθνικής.
* Για δεύτερη συνεχόμενη σεζόν 1998–99 τερμάτισε ξανά στην 5η θέση της Α΄ Εθνικής.
* Συμμετοχή στον 1ο Γύρο του Κυπέλλου ΟΥΕΦΑ Γιουρόπα Λιγκ: 1999–2000.
* Συμμετοχή στο τελικό του Κυπέλλου Ελλάδος: 1999–2000.
* Δευτεραθλητής στην Γ΄ Εθνική 2018–19 (5ος όμιλος) και άνοδος μέσω μπαράζ για την Β΄ Εθνική (Φούτμπολ Λιγκ).
* Δευτεραθλητής στην Β΄ Εθνική (Φούτμπολ Λιγκ) 2019–2020 (άνοδος για την Σούπερ Λιγκ 2).
* Πρωταθλητής στην Β΄ Εθνική (Σούπερ Λιγκ 2) 2020–2021 και άνοδος για την Α΄ Εθνική (Σούπερ Λιγκ 1).
* Στην κανονική διάρκεια της σεζόν τερματίζοντας 11ος στην Α΄ Εθνική (Σούπερ Λιγκ 1) 2021–22, αλλά ωστόσο στα Play-Out τερμάτισε 1ος αήττητος με 6 νίκες και 1 ισοπαλία.

Τρέχουσα σύνθεση
----------------

*Τελευταία ενημέρωση: 27 Δεκεμβρίου 2023*.

Σημείωση: Οι σημαίες αφορούν την εθνική ομάδα, σύμφωνα με τους κανόνες επιλεξιμότητας της FIFA. Οι παίκτες μπορεί να κατέχουν περισσότερες ιθαγένειες εκτός FIFA.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| No. | Έθνος | Θέση | Παίκτης |
| --- | --- | --- | --- |
| 1 |  | Τ | Αγρυμάκης Μιχάλης |
| 12 |  | Τ | Κότνικ Μάτιτς |
| 33 |  | Τ | Χριστοδούλης Γεώργιος |
| 26 |  | Α | Σόουζα Ούγκο |
| 4 |  | Α | Τσιριγώτης Κωνσταντίνος |
| 44 |  | Α | Ζάχαβι Όρ |
| 32 |  | Α | Μίκο Αντόνιο |
| 25 |  | Α | Πέτρας Νίκος |
| 14 |  | Α | Γκοράνοβ Ιβάν |
| 3 |  | Α | Τασούλης Χρήστος |
| 2 |  | Α | Ιμεραλιλάι Φρανκ |
| 27 |  | Α | Τζανακάκης Μανώλης |
| 5 |  | Μ | Κάνκολα Ντέιβιντ |
| 22 |  | Μ | Γκίνι Νταμιάν |

 | 

| No. | Έθνος | Θέση | Παίκτης |
| --- | --- | --- | --- |
| 23 |  | Μ | Ιωαννίδης Χρήστος |
| 20 |  | Μ | Σερπέζης Δημήτριος |
| 6 |  | Μ | Πογκοσιάν Βασίλειος |
| 17 |  | Μ | Ιγκλέσιας Ματίας |
| 8 |  | Μ | Οικονομίδης Ιωάννης |
| 10 |  | Μ | Λινάρδος Παναγιώτης |
| 29 |  | Μ | Γκαρντάφσκι Μίχαελ |
| 7 |  | Μ | Ντε Βινσέτι Τομάς |
| 77 |  | Ε | Σαλαζάρ Χουάν Καμίλο |
| 11 |  | Ε | Γιακουμάκης Πέτρος |
| 9 |  | Ε | Ντάουντα Αμπιόλα |
| 19 |  | Ε | Σίλβα Ζοάο |
| 30 |  | Ε | Δρίτσας Ιερόθεος |
| 75 |  | Ε | Παπαναστασίου Φίλιππος |

 |

Διοίκηση ΠΑΕ
------------

| Θέση | Όνομα |
| --- | --- |
| Ιδιοκτήτης Δ.Σ. | Ιωάννης Τσιριγώτης |
| Πρόεδρος Δ.Σ. | Θοδωρής Τσιριγώτης |
| Αντιπρόεδρος | Ευάγγελος Σουφλέρης |
| Μέλη | Βασίλειος Αλεξιάδης-Νάζος |

Αξιοσημείωτοι ποδοσφαιριστές
----------------------------

|  |  |
| --- | --- |
| * Κώστας Κοττάκης
* Σωκράτης Γέμελος
* Μπάμπης Ιντζόγλου
* Στέλιος Μπέσης
* Γιάννης Ξανθόπουλος
* Νίκος Αναστόπουλος
* Χρήστος Ξανθόπουλος
* Μιχάλης Γρύμπιλας
* Νίκος Βαμβακούλας
* Νίκος Φρούσος
* Μιχάλης Ζιώγας
* Ηλίας Σαββίδης
* Νίκος Τσιαντάκης
* Σταύρος Σταματής
* Θόδωρος Παχατουρίδης
* Μιχάλης Βλάχος
* Σωκράτης Οφρυδόπουλος
 | * Κώστας Φραντζέσκος
* Μανώλης Παπαδόπουλος
* Δημήτρης Σιόβας
* Φώτης Στρακόσια
* Κρεγκ Μπρούστερ
* Ζίζι Ρόμπερτς
* Ολιβιέ Μακόρ
* Μοσιμάνε Πίτσο
* Πιέρ Ισά
* Αμαέκι Ότιτζι
* Μοχάμεντ Αφάς
* Πάολο Αντριόλι
* Ντάριο Ντελγκάδο
* Ντάριο Μουτσοτρίγκο
* Χουάν Πατσουέλο
* Ανρί Καμαρά
* Ντμίτρο Τσιγκρίνσκι
 |

Παραπομπές
----------

1. ↑  «Εγγεγραμμένα σωματεία | Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση». *somateia2023.gga.gov.gr*. Ανακτήθηκε στις 17 Απριλίου 2024.
2. ↑  «ΓΕΜΗ :: Υπηρεσίες Δημοσιότητας». *publicity.businessportal.gr*. Ανακτήθηκε στις 17 Απριλίου 2024.
3. ↑  Επίσημη ιστοσελίδα Ε.Π.Σ. Πειραιά
4. ↑  εφ. Αθλητική Ηχώ, 22 Νοεμβρίου 1965
5. ↑  εφ. Αθλητική Ηχώ, 4 Μαρτίου 1982
6. ↑  εφ. "Ριζοσπάστης", Τρίτη 25 Μαΐου 1999
7. ↑  skai.gr Αρχειοθετήθηκε 2012-02-07 στο Wayback Machine. Πέθανε ο Νίκος Κανελλάκης

Εξωτερικοί σύνδεσμοι
--------------------

* Α.Ο. Ιωνικός 1965 Π.Α.Ε. – Επίσημος ιστότοπος
* Α.Ο. Ιωνικός Νίκαιας – Επίσημος ιστότοπος
* Τρέχοντα αποτελέσματα αγώνων Ιωνικού
* Πληροφορίες στον ιστότοπο Stadia.gr | Γήπεδο Νεάπολης
* Επίσημος ιστότοπος των ακαδημιών ποδοσφαίρου Αρχειοθετήθηκε 2012-04-24 στο Wayback Machine.
* Ιστότοπος οργανωμένων οπαδών του Ιωνικού | Rangers Club Αρχειοθετήθηκε 2009-07-27 στο Wayback Machine.

|  |  |
| --- | --- |
| 

|  |
| --- |
| * Πύλη:Αθλητισμός
* Πύλη:Ποδόσφαιρο
* Πύλη:Ελλάδα
 |

 |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Super League 1 Ελλάδας |
| --- |
|  |
| Τρέχουσα περίοδος 2023–24 | 
* ΑΕΚ
* Άρης
* Αστέρας Τρίπολης
* Ατρόμητος
* Βόλος
* Κηφισιά
* Λαμία
* Ολυμπιακός
* ΟΦΗ
* Παναθηναϊκός
* Παναιτωλικός
* Πανσερραϊκός
* ΠΑΟΚ
* ΠΑΣ Γιάννινα
 |
|  |
| Πρώην1 | 
* Ακράτητος
* Απόλλων Καλαμαριάς
* Απόλλων Σμύρνης
* Αθηναϊκός
* Ατρόμητος Πειραιώς
* Αιγάλεω
* Βέροια
* Βύζας Μεγάρων
* Διαγόρας Ρόδου
* Δόξα Δράμας
* Εδεσσαϊκός
* Εργοτέλης
* Εθνικός Αστέρας
* Εθνικός Πειραιώς
* Ηρακλής
* Θερμαϊκός
* Θρασύβουλος
* Ιωνικός
* Καβάλα
* Καλαμάτα
* Καλλιθέα
* Καλλονή
* Κέρκυρα
* Καστοριά
* Κέρκυρα
* Κόρινθος
* Λάρισα
* Λεβαδειακός
* Μακεδονικός
* Μέγας Αλέξανδρος Κατερίνης
* Νάουσα
* Νίκαια
* Νίκη Βόλου
* Ξάνθη
* Ολυμπιακός Βόλου
* Ολυμπιακός Χαλκίδας
* Παγκορινθιακός
* Παναχαϊκή
* Παναιγιάλειος
* Πανελευσινιακός
* Πανηλειακός
* Πανιώνιος
* Πανθρακικός
* Πιερικός
* Πλατανιάς
* Προοδευτική
* Ρόδος
* Τρίκαλα
* Φωστήρας
* Χαλκηδόνα
* Χαλκίδα
 |
|  |
| Πρώην (Κυπριακές) | 
* ΑΕ Λεμεσού
* ΑΠΟΕΛ
* ΕΠΑ Λάρνακας
* Ολυμπιακός Λευκωσίας
* Ομόνοια
 |
|  |
| Πριν την καθιέρωση της Α΄ Εθνικής2 | 
* ΑΕ Καβάλας
* Άρης Πειραιώς
* Ασπίδα Ξάνθης
* Αστέρας Αθηνών
* Γουδί
* Ηρακλής Σερρών
* Μέγας Αλέξανδρος Θεσσαλονίκης
* Ολυμπιακός Λουτρακίου
* Ορφέας Ξάνθης
* Παναργειακός
* Πειραϊκός Σύνδεσμος
* Φίλιπποι Καβάλας
 |
|  |
| 
1Συμμετοχή στην Α΄ Εθνική Κατηγορία ή Super League 1 από την καθιέρωσή της την περίοδο 1959–1960

2Συμμετοχή μόνο σε τελικές φάσεις του Πανελληνίου Πρωταθλήματος, ή τα πρωταθλήματα Σ.Ε.Γ.Α.Σ. πριν την περίοδο 1959–1960 |

 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Ομάδες Super League 2 2023-2024 |
| --- |
|  |
| Α΄ Όμιλος | 
* ΑΕΚ Β
* Αιολικός Μυτιλήνης
* Αναγέννηση Καρδίτσας
* Απόλλων Πόντου
* Ηρακλής
* Καμπανιακός
* Κοζάνη
* Λάρισα
* Λεβαδειακός
* Μακεδονικός
* Νίκη Βόλου
* ΠΑΟΚ Β
 |
|  |
| Β΄ Όμιλος | 
* Αιγάλεω
* Γιούχτας
* Διαγόρας Ρόδου
* Ηλιούπολη
* Ιωνικός
* Καλαμάτα
* Καλλιθέα
* Ολυμπιακός Πειραιώς Β
* Παναθηναϊκός Β
* Παναχαϊκή
* Τηλυκράτης Λευκάδας
* Χανιά
 |

 |